open-index/open-wikipedia-markdown huggingface dataset:
Մաունթ Քենյա

**Մաունթ Քենյա**, ազգային պարկ, որը հիմնադրվել է 1949 թվականին՝ Քենիա լեռան շրջակայքը պահպանելու համար։ Գտնվում է Քենիայի Արևելյան և Կենտրոնական նահանգներում։

Այգու տարածքը 715 կմ² է, որի մեծ մասը գտնվում է ավելի քան 3000 մ բարձրության վրա։ Անտառային արգելոցի տարածքը 705 կմ² է, հետևաբար պահպանվող տարածքի ընդհանուր մակերեսը կազմում է 1420 կմ²։

Նախքան ազգային պարկի կարգավիճակ ստանալն այն եղել է անտառային արգելոց։ Ներկայում ազգային պարկը գտնվում է անտառային արգելոցի տարածքում, որը բոլոր կողմերից շրջապատում է այգին։ 1978 թվականի ապրիլին տարածքներն ստացել են ՅՈՒՆԵՍԿՕ-ի կենսոլորտային արգելոցի կարգավիճակ։ 1997 թվականին ազգային պարկը և անտառային արգելոցն ընդգրկվել են ՅՈՒՆԵՍԿՕ-ի Համաշխարհային ժառանգության օբյեկտների ցանկում։

Քենիայի կառավարությունը ստեղծել է ազգային պարկը չորս հիմնական պատճառով՝ տեղական և ազգային տնտեսությունների համար Քենիա լեռան զբոսաշրջային կարևորությունը, գեղատեսիլ տարածքի պահպանությունը, այգու ներսում գոյություն ունեցող կենսաբազմազանության պահպանումը և շրջակա տարածքների համար ջրային աղբյուրների պահպանումը։

Այգու սահմանների մի փոքր մասում անցկացվել է էլեկտրական ցանկապատեր` այգում բնակվող փղերից գյուղատնտեսական հողերը պաշտպանելու համար։

## Ծանոթագրություններ

Կատեգորիա:1949 հիմնադրված բնության հատուկ պահպանվող տարածքներ
Կատեգորիա:Կատեգորիա ԲՊՀՄ II
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Քենիայում
Կատեգորիա:Քենիայի ազգային պարկեր
Հիքի

**Հիքի** () կամ **սիրային խայթոց** (), կապտուկ կամ կապտուկանման նշան, որն առաջանում է համբույրի կամ մաշկի ծծման հետևանքով, սովորաբար պարանոցի կամ թևի վրա։ Մինչդեռ կծելը կարող է ներծծման մաս լինել, ծծելը բավական է մաշկի տակ գտնվող փոքր մակերեսային արյունատար անոթները պայթեցնելու համար։

Հիքին մնում է 5-ից 12 օր և կարող է բուժվել այնպես, ինչպես այլ կապտուկները։ Թեև դրանք հաճախ ոչ դիտավորյալ են պատճառվում, այնուամենայնիվ հիքիները կարող են նաև սեռական բռնության տեսակ լինել։

Որպես հիքիները բուժելու ժողովրդական միջոցներ, կիրառվում են մետաղադրամներ տեղադրելը և շփելն անմիջապես առաջանալուց հետո։ Ըստ տարածված համոզմունքի՝ ներծծումների բուժման մեթոդներից մեկը վնասված մասում սառույցի կտոր դնելն է։ Սակայն այս միջոցը կարող է օգնել դրա հայտնվելուց հետո՝ միայն առաջին տասը րոպեների ընթացքում։ Մեկ այլ միջոց է մարմնի վնասված մասի վրա հալվե վերա տեղադրելը, քանի որ այն հանգստացնող և հակաբորբոքային ազդեցություն ունի։

## Ծանոթագրություններ

## Գրականություն
* Goldstein EJC: Bite wounds and infection. *Clinical Infectious Diseases* 1992; 14:633-640.

## Արտաքին հղումներ

Կատեգորիա:Համբույր
Կատեգորիա:Վնասվածքներ
Այվազովսկու կղզի

**Այվազովսկու կղզի**, կղզի Խաղաղ օվկիանոսում, որը մտնում է Կուրիլյան կղզիների Փոքր շղթայի կազմի մեջ։ Ռուսաստանի ֆեդերատիվ կարգի համաձայն մտնում է Սախալինի մարզի Հարավկուրիլյան շրջանի կազմի մեջ` մարզի վարչատարածքային կառուցվածքի շրջանակներում և Հարավկուրիլյան քաղաքային շրջանի կազմի մեջ` մարզի քաղաքային կառուցվածքի շրջանակներում։

Անվանվել է 1946 թվականին ռուս-հայ նկարիչ Հովհաննես Այվազովսկու պատվին։

## Աշխարհագրություն
Այվազովսկու կղզին տեղակայված է Եկեղեցական ծովախորշում` Շիկոտան կղզու հարավում։ Կղզիները բաժանում է փոքր նեղուց` մոտավորապես 200 մետր լայնությամբ։ Այս նույն ծովախորշում` դեպի հյուսիս-արևելք, տեղակայված է փոքր կղզի` Իններորդ ալիքը։

Կղզու հարավարևելյան ափը բարձր է, ժայռոտ, զառիվայր և բավականին կտրատված։ Այս ափից դեպի կղզու կենտրոնը տեղանքն իջնում է և կղզու միջին մասում անցնում գավաթաձև ցածրավայրի։ Կղզու հյուսիսարևելյան և հարավարևմտյան ափերի մեջտեղում առկա են ավազոտ լողափեր։ Կղզու ափերը մեծ մասամբ շրջապատված են քարքարոտ չորուտներով և տեղ-տեղ չորացող խութերով։

Կղզում չկան ծովային թրչունների գաղութներ, քանի որ Շիկոտան և Այվազովսկու կղզիների միջև ընկած նեղուցը հեշտությամբ կարող է հաղթահարել միակ տեղական ցամաքային գիշատիչ` սովորական աղվեսը։

## Ծանոթագրություններ

Կատեգորիա:Անմարդաբնակ կղզիներ
Կատեգորիա:Խաղաղ օվկիանոսի կղզիներ
Կատեգորիա:Կղզիներ այբբենական կարգով
Կատեգորիա:Կուրիլյան կղզիներ
Արմենակ Աբուլյան

**Արմենակ Գերասիմի Աբուլյան** (), խորհրդային բանակի ու ներքին ծառայության հայ գեներալ-լեյտենանտ։

Արմեն Աբուլյանը ղեկավարել է Աղասի Խանջյանի օրոք Պետական քաղաքական վարչությունը՝ ապագայի Ազգային  անվտանգության ծառայությունը։ Անդրկովկասյան ֆեդերադիայի ղեկավար լինելու տարիներին Լավրենտի Բերիան Խանջյանի մերձակա բազմաթիվ գործիչների հեռացնում է Հայաստանից՝ դրանց թվում նաև Աբուլյանին։ Վերջինս տեղափոխվում է ծառայության Թբիլիսի՝ որպես Անդրկովկասի ֆեդերացիայի ներքին գործերի ժողովրդական կոմիսարի տեղակալ։ Մեկ տարի անց 1935 թվականի հուլիսի 24-ին Աբուլյանը մահանում է ավտովթարի արդյունքում։

## Ծանոթագրություններ

## Արտաքին հղումներ
* [«Արմենակ Աբուլյան», Խորհրդային Հայաստան, 1935 թ., թիվ 171](https://tert.nla.am/archive/HGG%20TERT/xor.Hayastan/1935/1935(171).pdf)

Կատեգորիա:ԽՍՀՄ ներքին գործերի հայ գեներալ-լեյտենանտներ
Կատեգորիա:Հայաստանի անվտանգության մարմինների ղեկավարներ
Թիմոթի Ֆերիս

:*Պետք չէ շփոթել 1944 թվականին ծնված ամերիկացի գրող  հետ:*
**Թիմոթի Ֆերիս** (, ), ամերիկացի գրող, հռետոր, ներդրող։ 2007 թվականին նա հրապարակեց «*The 4-Hour Workweek: Escape 9-5, Live Anywhere, and Join the New Rich*» գրիքը, որը դարձավ բեսթսելլեր *New York Times*-ի (Նյու Յորք Թայմս), *Wall Street Journal*-ի և *USA Today*-ի (Յու-Ես-Եյ Թուդեյ) արաթերթերում։

Ֆերիսը հաջողակ վենչուրային ներդրող է, 2008 թվականից՝ *TechStars*-ի բիզնես-աքսելերատոր։ Նա ներդրող կամ խորհրդատու է եղել այն նորաստեղծ ընկերությունների համար, ինչպիսիք են Facebook-ը, Digg-ը, Twitter-ը, StumbleUpon-ը, Posterous-ը, DailyBurn-ը, Evernote-ը, Shopify-ը, Uber-ը։

## The 4-Hour Workweek
2007 թվականի ապրիլին *Random House* հրատարակչությունը հրապարակեց մի գիրք՝ նվիրված անձի սեփական արդյունավետ կառավարման մասին՝ «*The 4-Hour Workweek*», նրա լրիվ անվանումը թարգմանվում է մոտավորապես այսպես. «Ինչպե՞ս աշխատել շաբաթական 4 ժամ, առանց մնալու գրասենյակում «զանգից զանգ», և միևնույն ժամանակ ապրել ցանկացած վայրում և հարստանալ»։ Այս գրքում հեղինակը խոսում է այն մասին, թե ինչպես կարելի է ինքնուրույն կառավարել և արդյունավետորեն կարգավորել աշխատանքներն ու տնային խնդիրները, ինչպես նաև խուսափել տեղեկատվության գերբեռնվածությունից՝ զարգացնելով ձեր սեփական «կենսակերպը»։ Նա նաև վիրտուալ օգնականներ է վարձել զարգացող երկրներից, ինչպիսիք են Հնդկաստանը։

Մինչ այս գրքի հրապարակվելը՝ Ֆերիսը հայտնի չէր։ Մասնավորապես, նրա գիրքը վաճառվեց բլոգերների միջոցով, որոնց հետ նա ստեղծեց անձնական կապեր։ Այդ ժամանակից ի վեր գովաբանում է այս տեխնիկան։ Արդյունքում գիրքը դարձավ որպես թիվ մեկ՝ *New York Times*-ի և *Wall Street Journal*-ի բեսթսելերների ցուցակներում։
 
Այս գրքի թողարկումը թույլ տվեց, որ Ֆերիսի բլոգը հայտնվի Technorati-ի առաջին տասնյակում։ Ըստ *Fast Company*-ի, այս գիրքը կարդացվել է «ամբողջ աշխարհի տեխնիկական ղեկավարների կողմից»։

## Գրքերը
Ֆերիսը հեղինակել է հետևյալ հինգ գրքերը՝ «*The 4-Hour Workweek*» (2007, ընդլայնված տարբերակը՝ 2009), «*The 4-Hour Body*» (2010), «*The 4-Hour Chef*» (2012), «*Tools of Titans*» (2016) և «*Tribe of Mentors*» (2017):

## Հետաքրքիր փաստեր
* Թիմոթի Ֆերիսի «*The Tim Ferriss Show*» podcast-ը  դարձավ Apple-ի առաջին բիզնես-հոլովակը, որը հաղթահարեց 10 միլիոն ներբեռնումներ և 3 տարի անընդմեջ ընտրվեց լավագույնը Apple Podcasts-ում։
* Թիմոթի Ֆերիսը առաջին ամերիկացին է, ով սահմանել է Գինեսի տանգոյի համաշխարհային ռեկորդ։
* Թիմոթի Ֆերիսը պարբերաբար օգտագործում է այաուասկա ըմպելիքը, չնայելով առաջին ունեցած ծանր փորձը։ Նա խոսում է այս փորձի մասին հետևյալ կերպ. «Ես հիշում էի, որ ասում էի.«Ես այլևս դա չեմ անի»։ Բայց մի քանի ամիս անց նա հասկացավ, որ իր հետ ինչ-որ տարօրինակբան է պատահել։ «Զայրույթի իննսուն տոկոսը, որին ես տասնամյակներ շարունակ ենթարկվել եմ, անհետացել է։ Բացակա է»։

## Ծանոթագրություններ

## Տես նաև
* Լայֆհաքեր

## Արտաքին հղումներ
* Problogger Interview: with Tim Ferriss
* Former desk slave Tim Ferriss on why you only need to work a four-hour week  from *[[The Independent]]*
* Tim Ferriss: The Clock Watcher  from *[[The Daily Telegraph]]*
* Timothy Ferriss Quotes

Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի բլոգերներ
Կատեգորիա:Ամերիկացի գործարարներ
Կատեգորիա:Ամերիկացի գրողներ
Նիմփաներն ու սատիրը

«**Նիմփաներն ու սատիրը**» (), ֆրանսիացի նկարիչ, ակադեմիական սալոնային կերպարվեստի ներկայացուցիչ Ուիլյամ Բուգրոյի նկարներից։ Այս ստեղծագործությունը հեղինակը վրձնել է 1873 թվականին։ Յուղաներկով կտավի չափերն են՝ 260,4 × 182,9 սմ։

Այսօր «Նիմփաներն ու սատիրը» ստեղծագործությունը պահպանվում և ցուցադրվում է Ստեռլինգ և Ֆրանսին Քլարքների արվեստի ինստիտուտում (Ուիլյամսթաուն, Մասաչուսեթս, ԱՄՆ)։

## Պատմություն
«Նիմփաներն ու սատիրը» ստեղծագործությունը հեղինակը վրձնել է 1873 թվականին։ Առաջին անգամ հանրությանը ցուցադրվել է Փարիզի սալոնում՝ նույն թվականին։ Այդտեղից նկարը գնում է ամերիկացի բիզնեսմեն Ջոն Վուլֆը (*John Wolfe*, 1821-1894):

1882 թվականին նկարը Նյու Յորքում կայացած աճուրդից գնում է Բրոդվեյում գտնվող «*Hoffman House»* հյուրանոցի սեփականատեր Էդվարդ Սթոքսը (*Edward S. Stokes*, 1841-1901): Վերջինս նկարը կախում է հյուրանոցի բարի պատին, որ այցելուներ ավելի շատ լինեն. ընդ որում, այդ բարը նախատեսված էր միայն տղամարդկանց համար, որի պատճառով կտավը սկանդալային համբավ ձեռք բերեց։

Սթոքսի մահից հետո՝ 1901 թվականին «Նիմփաներն ու սատիրը» ստեղծագործությունը ձեռք է բերում կրոնական մի բարոյախոս, որը թաքցնում է նկարը «*Manhattan Storage Company»-*ի պահոցներում. այստեղ կտավը մնում է ավելի քան 40 տարի։

1942 թվականին այն գնում է կոլեկցիոներ Ռոբերտ Ստեռլինգ Քլարքը. արդյունքում նկարը մաս դարձավ Ստերլինգ և Ֆրանսին Քլարքների արվեստի ինստիտուտի հավաքածուի։

## Նկարագիր
«Նիմփաներն ու սատիրը» կտավում պատկերված են նիմփաների հոլանի խումբ։ Վերջիններս ջրում լողանալուց նկատել են իրենց հետևող սատրիրին։ Շրջապատելով նրան բոլոր կողմերից, նիմփաները նրան քարշ են տալիս դեպի ջուրը, իսկ սատիրը փորձում է սմբակներով հենված մնալ իր տեղում։

## Տես նաև
* Նիմփաներ
* Սատիրներ

## Ծանոթագրություններ

## Արտաքին հղումներ
* «Նիմփաներն ու սատիրը» 
* Կտավի մասին 

Կատեգորիա:1873 նկարներ
Կատեգորիա:Դիցաբանությունն արվեստում
Կատեգորիա:Մերկ կանանց պատկերով նկարներ
Կատեգորիա:Ուիլյամ Բուգրոյի նկարներ
Կատեգորիա:Ստեռլինգ և Ֆրանսին Քլարքների արվեստի ինստիտուտի նկարներ
Կատեգորիա:Ֆրանսիայի գեղանկարչություն
Իոսիֆ Շպինել

**Իոսիֆ Շպինել** (, ), ռուս և ուկրաինացի նկարիչ և կինոյի բեմադրող նկարիչ, մանկավաժ, պրոֆեսոր։ ՌԽՖՍՀ արվեստի վաստակավոր գործիչ, Ստալինյան երկրորդ աստիճանի մրցանակի դափնեկիր։

## Կենսագրություն
Ի. Շպինելը ծնվել է 1892 թվականի սեպտեմբերի 24-ին, Ռուսական կայսրության Բելայա Ցերկով քաղաքում (այժմ` Ուկրաինա, Կիևի մարզ)։ 1914 թվականին ավարտել է Կիևի գեղարվեստական ուսումնարանի ճարտարապետական բաժինը, իսկ 1927 թվականին՝ Վխուտեմասի պոլիգրաֆիկական ֆակուլտետ։ 1921 թվականից աշխատել է թատրոնում, իսկ 1927 թվականից` կինոյում։ 1928 թվականից սկսել է դասավանդել, 1940 թվականից` Մոսկվայի Գերասիմովի անվան կինեմատոգրաֆիայի համառուսական պետական ինստիտուտում։ Եղել է պրոֆեսոր (1965)։

Շպինելի ստեղծագործությանը բնորոշ է ձգտումը դեպի մոնումենտալ կերպարներ։ Նրա դեկորները արտահայտիչ են և լակոնիկ։ Նկարիչը ձգտում է գործողությունների միջավայրի ընդհանրացման և էմոցիոնալ արտահատչականության։

Որպես բեմադրող նկարիչ նկարահանել է ավելի քան 60 գեղարվեստական ֆիլմ։ Նա հանդես է եկել նաև որպես թատրոնի նկարիչ։ Աշխատել է ռեժիսորներ Ալեքսանդր Դովժենկոյի, Սերգեյ Էյզենշտեյնի, Միխայիլ Ռոմի, Գրիգորի Ռոշալի, Յուլի Ռայզմանի և Սերգեյ Յուտկևիչի հետ։ Նրա առավել հայտնի ֆիլմերից են` «Զինանոց», «Թմբլիկը», «Պետերբուրգյան գիշեր», «Փարիզյան լուսաբացներ», «Ալեքսանդր Նևսկի», «Իվան Ահեղ», «Դատապարտվածների պայմանավորվածությունը» և «Քույրեր», «Տասնութ թվական», Մռայլ առավոտ» եռագրությունը։

Ի. Շպինելը մահացել է 1980 թվականին հուլիսի երկուսին, Մոսկվայում։ Նրա կյանքի և ստեղծագործության մասին պատմող «Իոսիֆ Շպինել. նկարչի ճանապարհը» գիրքը, որը գրվել է Թամարա Տարասովա Կրասինայի կողմից, լույս է տեսել Մոսկվայում, 1979 թվականին։

Շպինելը դաստիարակել է աշակերտների մի ամբողջ խումբ, որոնցից առավել հայտնի է Լ. Շենգելիան։

## Պարգևներ
* «Պատվո նշան» շքանշան (14.04.1944)
* ՌԽՖՍՀ արվեստի վաստակավոր գործիչ (1940)
* Երկրորդ աստիճանի Ստալինյան մրցանակ` «Դատապարտվածների պայմանավորվածությունը» ֆիլմի ձևավորման համար

## Ընտրված Ֆիլմագրություն
1928` Գիշերային կառապանը
1929` Զինանոց
1930` Հինգ հարսնացու
1932` Իվան
1934` Թմբլիկը
1934` Պետերբուրգյան գիշեր
1936` Փարիզի լուսաբացներ
1937` Գավրոշը
1938` Ալեքսանդր Նևսկի
1938` Օպպենյեմների ընտանիքը
1941` Առաջին տպագրիչ Իվան Ֆյոդորովը
1942` Մաշենկան
1945 / 1946` Իվան Ահեղ
1948` Պատմություն իրական մարդու մասին
1950` Դատապարտվածների պայմանավորվածությունը
1951` Մեծ համերգ
1953` Ալբանիայի մեծ մարտիկ Սկանդերբեգը
1955` Ճանապարհ
1957` Քույրեր
1958` 18 թվական
1959` Մռայլ առավոտ, Պոետի ճակատագիրը
1961` Խելագարների դատ
1965` Մեկ տարին` կյանքի պես

## Ծանոթագրություններ

## Գրականություն
* 
* 

## Արտաքին հղումներ
* Iossif Spinel: Paintings / Portraits  
* Iossif Spinel: Stage design
* Iossif Spinel: Photos of stage design
* Iossif Spinel: Xylography / Graphics
* Homepage of artist's grandson Vladimir Genin

Կատեգորիա:Խորհրդային մանկավարժներ
Կատեգորիա:Խորհրդային նկարիչներ
Կատեգորիա:Նկարիչներ այբբենական կարգով
Կատեգորիա:Ստալինյան մրցանակի դափնեկիրներ
Սքոթ Ալեն

**Սքոթ Ալեն** (, , ամերիկացի նախկին գեղասահորդ, 9-րդ Ձմեռային օլիմպիական խաղերի  բրոնզե մեդալակիր, 1965 թվականի աշխարհի առաջնության արծաթե մեդալակիր, 1964 և 1966 թվականների ԱՄՆ առաջնության ոսկե մեդալակիր (տղամարդկանց անհատական գեղասահք), Շվեդիայի Գեղասահքի առաջնության չեմպիոն Սոնի Ֆուրմանի որդին։

## Կենսագրություն
Ալենն առաջին անգամ հանդես է  եկել  ազգային մրցումներում՝ 9 տարեկան հասակում, դառնալով առաջնության ամենաերիտասարդ մասնակիցը։ 1964 թվականի Օլիմիպիական խաղերում իր տասնհինգերորդ տարեդարձից երկու օր առաջ նվաճել է  բրոնզե մեդալ, դառնալով ամենաերիտասարդ մեդալակիրը Ձմեռային օլիմպիական խաղերում։ Մարզական կարիերան ավարտելուց հետո ավարտել է Հարվարդի համալսարանը, որն ավարտել է 1971 թվականին, այնուհետև սովորել է Կոլումբիայի բիզնեսի դպրոցում։

Մոտ 30 տարի աշխատել է իր խորթ հոր հագուստի ընկերությունում, հետագայում դարձել ընկերության տնօրենը։

## Ծանոթագրություններ

## Արտաքին հղումներ
* 

Կատեգորիա:Մարզիկներ այբբենական կարգով
Կատեգորիա:Ամերիկացի գեղասահորդներ
Կատեգորիա:Հարվարդի համալսարանի շրջանավարտներ
Վիկտոր Կաժինսկի

**Վիկտոր Կաժինսկի** (, ), լեհ ջութակահար, դիրիժոր և կոմպոզիտոր։

## Կենսագրություն և ստեղծագործական կյանք
Ծնվել է 1812 թվականի դեկտեմբերի 18-ին (30-ին), Վիլնյուսում (այն ժամանակ` Վիլնյա)։

16 օպերաների հեղինակ է, որոնցից առավել մեծ հաջողություն է ունեցել «Հավերժ ջհուդ» օպերան (), որը 1842 թվականին բեմադրվել է Վիլնյաում և Վարշավայում։

Կաժինսկու արտասահմանյան ճանապարհորդությունը կոմպոզիտոր Ալեքսեյ Լվովի հետ նկարագրված է նրա կողմից իր «Հուշեր 1844 թվականին Գերմանիայով երաժշտական ճանապարհորդությունից» գրքում (), որը հրատարակվել է 1845 թվականին և մի քանի անգամ վերահրատարակվել է։

1845 թվականից Վ. Կաժինսկին եղել է Պետերբուրգի Ալեքսանդրինսկի թատրոնի կապելմեյստերը։

Գրել է ուվերտյուրներ, անկրտակտներ, խմբերգեր, երկեր, ֆորտեպիանոյի պիեսներ և այլ ստեղծագործություններ։

Վիկտոր Կաժինսկին մահացել է 1867 թվականի մարտի 6-ին (18-ին), Սանկտ Պետերբուրգում։

Թաղված է Սանկտ Պետերբուրգի Սբ. Մարիա Ելիզավետայի վանքին կից վիբորգյան հռոմեա-կաթոլիկ գերեզմանոցում։

## Ծանոթագրություններ

## Գրականություն
* 

Կատեգորիա:Լեհ դաշնակահարներ
Կատեգորիա:Լեհ դիրիժորներ
Կատեգորիա:Լեհ կոմպոզիտորներ
Կատեգորիա:Լեհ հրապարակախոսներ
Կատեգորիա:Լեհ ջութակահարներ
Կատեգորիա:Կոմպոզիտորներ այբբենական կարգով
Կատեգորիա:Ռուս կոմպոզիտորներ
Գեորգի Պողոսով

**Գեորգի Վադիմի Պողոսով** (, ), հայկական ծագումով խորհրդային և ուկրաինական սուսերամարտիկ, մարզիչ, աշխարհի քառակի չեմպիոն (1983, 1985-1987, 1989, 1990), 1992 թվականի օլիմպիական չեմպիոն թիմային մրցումներում (թրասուսեր)։ ԽՍՀՄ սպորտի վաստակավոր վարպետ (1984)։

## Կենսագրություն
Գեորգի Պողոսովը ծնվել է 1960 թվականի հուլիսի 14-ին Կիևում։ Նրա հոր նախնիները եղել են արցախցիներ և կրել են Պողոսյան ազգանունը, որը Գեորգիի պապը փոխարինել է Պողոսովով։ Մայրը եղել է ուկրաինուհի։ Գեորգին երեք տարեկանում կորցրել է երկու ծնողներին, որոնք զոհվել են ավտովթարում, ուստի նրան դաստիարակել է մայրական տատը։ Սուսերամարտով սկսել է զբաղվել Միխայիլ Շիմշովիչի ղեկավարությամբ։ Հետագայում նրա հետ աշխատել է ԽՍՀՄ վաստակավոր մարզիչ Դավիդ Տիշլերը։

1980 թվականին Գեորգի Պողոսովը հաղթել է աշխարհի պատանիների անհատական առաջնությունում։ 1983 թվականին նա ընդգրկվել է ԽՍՀՄ ազգային հավաքականում և նրա կազմում առաջին անգամ դարձել աշխարհի չեմպիոն։ Լոս Անջելեսի Օլիմպիական խաղերը բոյկոտելու ԽՍՀՄ քաղաքական ղեկավարության որոշման պատճառով խորհրդային թիմը չկարողացավ մասնակցել այդ մրցումներին, բայց հաղթեց «Բարեկամություն-84» մրցաշարում, որի համար թիմի բոլոր անդամներին շնորհվեց ԽՍՀՄ սպորտի վաստակավոր վարպետի կոչում։

Օլիմպիական հաջորդ մրցափուլում ԽՍՀՄ հավաքականը երեք անգամ հաղթել է աշխարհի առաջնություններում և հասել մինչև Սեուլի Օլիմպիական խաղերի եզրափակիչ, բայց այնտեղ պարտվել է Հունգարիայի թիմին։ Գեորգի Պողոսովը եղել է անհատական մրցաշարի հաղթողի հավակնորդներից մեկը, սակայն քառորդ եզրափակչում միայն մեկ խոցման տարբերությամբ պարտվել է ֆրանսիացի Ֆիլիպ Դելրյոյին և զբաղեցրել միայն վեցերորդ հորիզոնականը։ Այդ հարաբերական անհաջողությունները նրա համար դարձան մարզական կարիերան շարունակելու լրացուցիչ խթան և Պողոսովը որոշեց հանդես գալ Բարսելոնայի Օլիմպիական խաղերում։ ԽՍՀՄ փլուզման պատճառով այդ մրցումներում նա արդեն ներկայացնում էր Ուկրաինան Միավորված թիմի կազմում, որը նվաճեց թիմային մրցաշարի ոսկե մեդալները։

1994 թվականին մարզական կարիերան ավարտելուց հետո Գեորգի Պողոսովը Միացյալ Նահանգներում զբաղվում է մարզչական գործունեությամբ։ 1999 թվականից պայմանագրով աշխատում է Սթենֆորդի համալսարանում։

## Կրթություն
Գեորգի Պողոսովը Կիևի ֆիզիկական կուլտուրայի պետական ինստիտուտի շրջանավարտ է։

## Ծանոթագրություններ

## Գրականություն
* ФЕХТОВАНИЕ: Энциклопедия / Авторы-составители М. С. Ракита, В. Л. Штейнбах. — М.: Человек, 2011. — ISBN 978-5-904885-46-5. — С. 416.

## Արտաքին հղումներ
* Профиль на сайте Федерации фехтования России
* http://www.sports-reference.com/olympics/athletes/po/heorhiy-pohosov-1.html 
* Интервью Георгия Погосова газете «Факты и комментарии»

Կատեգորիա:ԽՍՀՄ սպորտի վաստակավոր վարպետներ
Կատեգորիա:Հայ սուսերամարտիկներ
Կատեգորիա:Հայ օլիմպիական չեմպիոններ
Ռիկ Ջենեսթ

**Ռիկ Ջենեսթ** (, ), կանադացի մոդել Մոնրեալից, առավել հայտնի է որպես Զոմբի Տղա ()՝ մարդու կմախքի տեսքով դաջվածքների պատճառով։

## Կենսագրություն
15 տարեկան հասակում Ռիկը ստիպված է եղել գլխուղեղի ուռուցքի հեռացման վիրահատություն կատարել, ինչը նրա մականունի՝ Զոմբի Տղայի ծագման պատճառն է դարձել։ Նույն տարիքում Ռիկը սկսել է դաջվածքներ անել։

### Հայտնիություն
2009 թվականին Ռիկն առաջին անգամ նկարահանվել է կինոյում։ 2010 թվականի մարտի 5-ին Facebook-ում ստեղծվել է ֆան-էջ՝ նվիրված նրան և նրա դաջվածքներին։ Շուտով այդ էջին բաժանորդագրվել է 1 526 224 օգտատեր (2011 թվականի մարտի 25-ի դրությամբ), ինչը, ի վերջո, հանգեցրել է նրան, որ նրան նկատել է Լեդի Գագայի նորաձևության տնօրեն Նիկոլա Ֆորմիչետին։

thumb|ձախից|Zombie Boy (Լուսանկարը՝ Քոլին Սինգեր)
2011 թվականի հունվարի 19-ին Ջենեսթը գովազդել է Mugler-ի աշուն-ձմեռ նոր տղամարդկանց հավաքածուի մի քանի կոստյում, դա տեղի է ունեցել այն բանից հետո, երբ նկատել է Ֆորմիչետտին։ Դրանից հետո Նիկոլան խնդրել է Լեդի Գագային, որ Ռիկը մասնակցի տղամարդկանց նորաձև հագուստի ցուցադրությանը, ինչն ի սկզբանե նախատեսված չէր։ Ցուցադրությունն ուղեկցվել է Մարիանո Վիվանկոյի նկարահանած տեսանյութով, որում ցուցադրվել է Ռիկը։

Ռիկը նաև նկարահանվել է Լեդի Գագայի «Born This Way» տեսահոլովակում, որտեղ երգչուհու դեմքին նույնպես նկարված են եղել մարդու կմախքը պատկերող դաջվածքներ։

Այնուհետև նա մասնակցել է մի շարք նախագծերի, ինչպես նաև նկարահանվել է այնպիսի ֆիլմերում, ինչպիսիք են 2013 թվականի ամերիկյան «47 ռոնիններ» ֆիլմը և բրիտանական «Լուռ վկա» հեռուստասերիալը։ Բացի այդ, նա երկու անգամ հայտնվել է Գինեսի ռեկորդների գրքում՝ որպես մարմնի վրա ոսկորների ամենամեծ թվով դաջվածք ունեցող (139), ինչպես նաև մարմնի վրա միջատների ամենամեծ թվով դաջվածք ունեցող մարդ (176)։

### Մահ
Մահացել 2018 թվականի օգոստոսի 1-ին Մոնրեալում։ Լեդի Գագան հաստատել է Zombie Boy-ի մահը Twitter-ում. «Ես ավերված եմ իմ ընկերոջ՝ Ռիկ Ջենեսթի կամ Zombie Boy-ի ինքնասպանությամբ։ Մենք պետք է աշխատենք մշակույթը փոխելու, հոգեկան առողջությունը առաջին տեղում դնելու ուղղությամբ և ազատվենք այն նախապաշարմունքներից, որ մենք չենք կարող խոսել հոգեկան խնդիրների մասին։ Եթե դուք տառապում եք, օգնության համար դիմեք ձեր ընկերներին կամ ընտանիքին։ Մենք պետք է փրկենք միմյանց»։ Ավելի ուշ մահվան պատճառ է ճանաչվել դժբախտ պատահարը։ Սակայն 2019 թվականի հոկտեմբերին քննիչ Մելիսա Գանոնը որոշել է, որ մահը պատահականություն էր։ Նրա հետաքննությունը պարզել է, որ Ռիկը մահացել է մայթին գլխի հարվածի արդյունքում, և այն, որ Ռիկը գտնվել է ուժեղ ալկոհոլային հարբեցման և թմրադեղերի (մարիխուանա) ազդեցության վիճակում։ Զոհվածի որոշ հարազատներ ու ընկերներ համոզված են եղել, որ դա դժբախտ պատահար է։ Նա մահից առաջ չի թողել գրություն, վերջերս ամուսնացել է, և, ամենից դատելով, ունեցել է հաջող կարիերա։ Նրա մենեջերը, որը մոտավորապես եղել է նույն հասակի (~177 սանտիմետր), նշել է, որ պատշգամբի ճաղաշարերն իր ազդրերից ցածր են, և տեղեկացրել է, որ Ջենեսթը հաճախ ծխելու ժամանակ hենվում էր նրանց վրա։

## Տես նաև
* Էլայն Դևիդսոն
* Լաքի Դայմոնդ Ռիչ

## Ծանոթագրություններ

## Արտաքին հղումներ
* 
* 
* Ռիկ Ջենեսթը Rotten Tomatoes-ում

Կատեգորիա:Կանադացի արվեստագետներ
Կատեգորիա:Կանադացի կինոդերասաններ
Կատեգորիա:Կանադացի մոդելներ
Իններորդ ալիք (կղզի)

**Իններորդ ալիք (կղզի)**, կղզի Խաղաղ օվկիանոսում, որը մտնում է Կուրիլյան կղզիների Փոքր շղթայի կազմի մեջ։ Ռուսաստանի ֆեդերատիվ կարգի համաձայն` մտնում է Սախալինի մարզի Հարավկուրիլյան շրջանի կազմի մեջ` մարզի վարչատարածքային կառուցվածքի շրջանակներում և Հարավկուրիլյան քաղաքային շրջանի կազմի մեջ` մարզի քաղաքային կառուցվածքի շրջանակներում։

Անվանվել է ռուս-հայ նկարիչ Հովհաննես Այվազովսկու Իններորդ ալիք նկարի պատվին։

## Աշխարհագրություն
Իններորդ ալիք կղզին տեղակայված է Եկեղեցական ծովախորշում մի այլ կղզու` Շիկոտանի հարավում։ Նրանց բաժանում է նեղ նեղուց` մոտ 100 մետր լայնությամբ։ Այս նույն ծովախորշում` դեպի հարավ-արևելք, տեղակայված է Այվազովսկու կղզին։

## Ծանոթագրություններ

Կատեգորիա:Անմարդաբնակ կղզիներ
Կատեգորիա:Խաղաղ օվկիանոսի կղզիներ
Կատեգորիա:Կղզիներ այբբենական կարգով
Կատեգորիա:Կուրիլյան կղզիներ
Օգյուստ Ալլոնժ

**Օգյուստ Ալլոնժ** (, ), 19-րդ դարի ֆրանսիացի նկարիչ, գրաֆիկական նկարիչ, փորագրող և նկարազարդիչ։

## Կենսագրություն
Ծնվել է 1833 թվականի մարտի 19-ին, Փարիզում։

1852 թվականին սովորել է Փարիզի Գեղեցիկ արվեստների ազգային բարձրագույն դպրոցում` Լեոն Կոնյեի և Լուի Ժոզեֆ Սեզար Դյուկորնեի ղեկավարությամբ։ 1853 թվականին Օգյուս Ալլոնժը պարգևատրվել է մեդալով։

Աշխատել է ջրանկարչության և ածուխով նկարչության տեխնիկայով։ Ստեղծել է մի շարք հայտնի վիմագրություններ և բնապատկերներ։

Ալլոնժը դասավանդել է ածուխով նկարչություն տեխնիկան։ 1875 թվականին հրապարակել է մի քանի լեզուներով թարգմանված տրակտատ արվեստի մասին։

Նա առաջարկել է ածուխով նկարելու այնպիսի տեխնիկա, որով այն կարող էր փայլեցվել ու դառնալ վերջնական աշխատանք` իր հատուկ որակով։

Օգյուստ Ալլոնժի հիմնական մրցակիցը ածուխով նկարելու մրցույթներում Մաքսիմ Լալանն էր։

1896 թվականից եղել է Փարիզի ցուցահանդեսների, մասնավորապես` ջրանկարչության ցուցադրությունների անդամ։

Փարիզում նա ձեռք է բերել մեծ համբավ, ինչի մասին էլ գրել է Ս. Դագիլևը.

Մոտ էր Բարբիզոնյան դպրոցին։

## Պատկերասրահ

File:2paire-allongee-1n.jpg|Գետափնյա ուղի
Պատկեր:Auguste Allonge2.jpg|Անտառ
File:Allonge-auguste-1833-1898-fran-path-through-the-meadow-to-.jpg|Գետակ անտառում
File:Allonge port fol ex.jpg|Բարբիզոնյան փորագրություն
File:Allonge-Forest.jpg|Զբոսանք անտառում


## Ծանոթագրություններ

## Արտաքին հղումներ
* Կալուգայի շրջանային գեղարվեստական թանգարան։ Արևմտաեվրոպական փորագրություն
* Ալլոնժի նկարները

Կատեգորիա:19-րդ դարի ֆրանսիացի նկարիչներ
Կատեգորիա:Ֆրանսիացի նկարիչներ
Կատեգորիա:Ֆրանսիացի փորագրիչներ
Վիլլեմ դե Կունինգ

**Վիլլեմ դե Կունինգ** (նաև՝ Կոոնինգ, , հոլանդերեն արտասանություն՝ դե Կոնինգ, ), 20-րդ դարի երկրորդ կեսի առաջատար նկարիչ և քանդակագործ, աբստրակտ էքսպրեսիոնիզմի առաջատարներից մեկը։

## Կենսագրություն
Վիլլեմ դե Կունինգը ծնվել է 1904 թվականի ապրիլի 24-ին Ռոտերդամում։ Նրա ծնողները՝ Լեենդերդ դե Կունինգը և Կոռնելիա Նոբելը, ամուսնալուծվել են 1907 թվականին, և Վիլլեմ դե Կունինգը նախ ապրել է իր հոր, ապա՝ մոր հետ։ Մինչև 1924 թվականը հաճախել է երեկոյան դասընթացների Վիլլեմ դե Կոոնինգի անվան ակադեմիայում։ 1926 թվականին նա ապօրինի մեկնել է Միացյալ Նահանգներ, հաջորդ 70 տարվա ընթացքում ապրել և աշխատել է Նյու Յորքում։ Ընկերություն է արել Արշիլ Գորկու հետ և ենթարկվել նրա ազդեցությանը։

Դե Կունինգի անհատական ոճը ձևավորվել է 1930-ական և 940-ական թվականների սահմանին Պիկասոյի և Միրոյի ազդեցությամբ։ 1943 թվականին նա ամուսնացել է  հայտնի նկարիչ Էլեն Ֆրիդի հետ։ 1950-ականներին դե Կունինգը, գնալով պրիմիտիվիզմի ուղով, զարգացրել է այսպես կոչված «պատկերավոր աբստրակցիաները»։

Ժամանակի ընթացքում դե Կունինգի կտավները հագեցվել են լանդշաֆտային նմուշներով՝ դառնալով պակաս առարկայական։ Ավելի ուշ շրջանի նրա աշխատանքներում գերակշռում են շինծու դեկորատիվության միտումը, երբ իրավիճակը բարդացրել են ալկոհոլիզմը և Ալցհայմերի հիվանդությունը։ Չնայած դե Կունինգի ստեղծագործության ոչ միանշանակ բնույթին՝ նա դարձել է առաջին նկարիչը, որն արժանացել է Կայսերական մրցանակի։

2006 թվականին «Կանայք» շարքից նրա երրորդ նկարը վաճառվել է 137,5 միլիոն դոլարով՝ դառնալով ամենաթանկ արվեստի գործերից երկրորդը պատմության մեջ (այժմ այն երրորդն է)։

Վիլլեմ դե Կունինգի հետմահու ցուցահանդեսը դարձել է Նյու Յորքի 2012 թվականի ամենաշատ այցելւներն ունեցած ցուցահանդեսը և տասներեքերորդն աշխարհում։

## Ծանոթագրություններ

## Գրականություն
* Руди Фукс. Виллем де Кунинг // Эрмитаж. 2006. № 4. С.26-27.
* Edvard Lieber: Willem de Kooning: Reflections in the Studio, Harry N. Abrams, Inc., New York 2000,- 137 с. ISBN 0-8109-4560-6
* Sally Yard, Willem De Kooning Rizzoli, 1997—128 с.
* Lee Hall: Elaine and Bill: Portrait of a Marriage: The Lives of Willem and Elaine De Kooning: Portrait of a Marriage. HarperCollins, 1995, ISBN 0060183055.

## Արտաքին հղումներ
* Դե Կունինգի աշխատանքների ցանկը
* Հոդված դե Կունինգի աշխատանքների մասին  
* Աշխատանքներն աշխարհի թանգարաններում

Կատեգորիա:20-րդ դարի նկարիչներ
Կատեգորիա:Ազատության նախագահական մեդալով պարգևատրվածներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:20-րդ դարի ամերիկացի նկարիչներ
Կատեգորիա:Ժամանակակից նկարիչներ
Կատեգորիա:Ամերիկացի դիմանկարիչներ
Կատեգորիա:Ամերիկացի քանդակագործներ
Կատեգորիա:Ամերիկացի դիզայներներ
Կատեգորիա:Ամերիկացի նկարիչներ
Կատեգորիա:Ամերիկացի արվեստագետներ
Կատեգորիա:Ամերիկացի փորագրիչներ
Կատեգորիա:Հոլանդացի արվեստագետներ
Կատեգորիա:Բեռլինի գեղարվեստի ակադեմիայի անդամներ
Կատեգորիա:Երկարակյացներ
Գլեն Պաուել

**Գլեն Թոմաս Պաուել** (; ), ամերիկացի դերասան, սցենարիստ և պրոդյուսեր։ Առավել հայտնի է «Ճիչերի թագուհիները» (2015-2016) հեռուստասերիալում Չեդ Ռեդուելի դերով։

Նրա մասնակցությամբ այլ հայտնի ֆիլմեր՝ «Լրտեսների երեխաները 3։ Խաղն ավարտված է» (2003), «Ֆասթֆուդի ազգը» (2006), «Մեծն բանավիճողները» (2007), «Թաղված սիրո մեջ» (2012), «Խավարի ասպետը։ Լեգենդի վերածնունդը» (2012), «Սեռական դաստիարակություն» (2014), «Անզուսպները 3» (2014), «Բոլորն ուզում են մի քիչ» (2016) և «Թաքնված կերպարանքներ» (2016)։

## Կենսագրություն
Գլեն Պաուելը ծնվել է 1988 թվականի հոկտեմբերի 21-ին ԱՄՆ-ի Տեխաս նահանգի Օստին քաղաքում։ Նրա մայրը Սիդնի Պաուլն է, իսկ հայրը՝ Գլեն Պաուել ավագը, ունի նաև երկու քույր՝ Լորեն և Լեսլի Պաուելները։ Պաուելը Տեխասի միջնակարգ դպրոցի ավագ դասարաններում սովորելու ընթացքում հետաքրքրվել է լաքրոս խաղով։ Նրա առաջին ոչ մեծ դերը եղել է 2003 թվականին «Լրտեսների երեխաները 3։ Խաղն ավարտված է» ֆիլմում, որտեղ նրա խաղընկերներն են եղել այնպիսի հոլիվուդյան աստղեր, ինչպիսիք են Անտոնիո Բանդերասը և Սիլվեստր Ստալոնեն։

## Կարիերա
2007 թվականին՝ քոլեջում առաջին ուսումնական տարվանից առաջ, Գլենը դեր է ստացել ռեժիսոր Դենզել Վաշինգտոնի «Մեծն բանավիճողները» ֆիլմում․ վերջինս ևս ֆիլմում խաղացել է գլխավոր դեր։ Լոս Անջելես տեղափոխվելուց հետո դերասանը նկարահանվել է մի քանի հեռուստասերիալներում՝ «Ծովային ոստիկանություն։ Հատուկ ստորաբաժանում» (2003), «Ջեք և Բոբի» (2004-2005), «Զուգընկերները» (2010-2016) և «Ստի խաղ» (2011-2013), ինչպես նաև կինոֆիլմերում՝ «Դեպի արևմուտք» (2005), «Թռիչք կամրջից» (2006), «Ֆասթֆուդի ազգը» (2006), «Ընդմիշտ լավագույն ընկերները» (2013), «Ամերիկական հայտնություն» (2013), «Անզուսպները 3» (2014) և «Սեռական դաստիարակություն» (2014)։

Պաուելը 2015 թվականին *[[Fox Broadcasting Company]]* հեռուստաալիքի «Ճիչերի թագուհիները» հեռուստասերիալում, որտեղ նկարահանվել է երկու եթերաշրջանի ընթացքում, ստացել է Չեդ Ռեդուելի դերը։ 2016 թվականին դերասանը ամերիկացի տիեզերագնաց Ջոն Գլենի դերն է խաղացել ռեժիսոր Թեդ Մելֆիի «Թաքնված կերպարանքներ» ֆիլմում։ Այդ դերի համար ստացել է «ԱՄՆ կինոդերասանների գիլդիա մրցանակ» լավագույն դերասանական կազմ խաղարկային կինոյում կատեգորիայում։

Հետո նկարահանվել է «Առաքելություն Մայամիում» (2016), «Ավելի վատ, քան սուտը» (2016) և «Բոլորն ուզում են մի քիչ» (2016) ֆիլմերում։

## Ֆիլմագրություն
### Դերասան

### Սցենարիստ
* 2011՝ «J.A.W.»

### Պրոդյուսեր
* 2011՝ «J.A.W.»
* 2012՝ «Mother Hen»

## Պարգևներ
Ցուցակը ներկայացված է *IMDb* կայքի տվյալներին համապատասխան։
* 2017՝ ԱՄՆ կինոդերասանների գիլդիա մրցանակ, (Լավագույն դերասանական կազմ խաղարկային կինոյում), «Թաքնված կերպարանքներ»։
* 2017՝ *Palm Springs International Film Festival* (Լավագույն դերասանական անսամբլ), «Թաքնված կերպարանքներ»։
* 2017՝ «Ուղեկից» մրցանակ (Լավագույն դերասանական կազմ գեղարվեստական ֆիլմում), «Թաքնված կերպարանքներ»։

## Ծանոթագրություններ

## Արտաքին հղումներ
* *

Կատեգորիա:1988 ծնունդներ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Հոկտեմբերի 21 ծնունդներ
Փարվին Շաքիր

**Փարվին Շաքիր** (, ), պակիստանցի  բանաստեղծուհի, ուսուցչուհի, պետական քաղծառայող, Պակիստանի անվանի բանաստեղծներից մեկը։

## Կենսագրություն
Փարվին Շաքիրը  ծնվել է 1952 թվականի  նոյեմբերի 24-ին Կարաչիում։ Նա ինը տարի աշխատել է որպես ուսուցիչ, այնուհետև մաքսային  բաժնում աշխատել է քաղծառայող։ 
thumb|Փարվին Շաքիրի գերեզմանը Իսլամաբադում
Սկսել է գրել շատ երիտասարդ տարիքում, գրել Է արձակ և չափածո ստեղծագործություններ, թղթակցել է անգլիական թերթերի։

Ուներ երկու բակալավրի կոչում՝ անգլերեն գրականության, իսկ երկրորդը՝ լեզվաբանության։ Այնուհետև  մագիստրոսի կոչում է ստացել Կարաչիի համալսարանում և ստացել  փիլիսոփայության դոկտորի աստիճան։ 1991 թվականին Փարվինը  Հարվարդի համալսարանից տացել է պետական կառավարման մագիստրոսի կոչում։

Ամուսնացել է բժշկի Նասիր Ալիի հետ, սակայն կարճ ժամանակ անց նրանք ամուսնալուծվել են, ունեցել են որդի՝ Սայիդ Մուրադ Ալին։

1994 թվականի դեկտեմբերի 26-ին Փարվինն աշխատանքի գնալուց Իսլամաբադի ճանապարհին ավտովթարի է ենթարկվել և մահացել։

Փարվին Շաքիրի պոեզիան ավելի է  ընդունվել նրա մահից հետո,  նա այժմ համարվում է ժամանակակից լավագույն և  նշանավոր բանաստեղծներից մեկը, որը գրել է ուրդուերեն։

## Ստեղծագործություններ
### Պոեզիա
* Khushbu (1976)
* Sad-barg (1980)
* Khud-kalaami (1990)
* Inkaar (1990)
* Maah-e-Tamaam (1994)
* Kaf-e-Aa’ina
### Արձակ
* Gosha-e-Chashm

## Ծանոթագրություններ

## Արտաքին հղումներ
* 
* Parveen Shakir Ghazals – Parveen Shakir Ghazals on rekhta.org website 
* Parveen Shakir Selected Poetry – The Website has research based segregation of Parveen Shakir's Poetry into Love, Sad, Social, Political and Religious Poetry
* http://www.urdustudies.com/pdf/08/20shakir.pdf – Parveen Shakir: A Note and Twelve Poems, by C.M. Naim
* Hashmi – Five poems by Parveen Shakir, translated by Alamgir Hashmi
* Where am I? | Wo bin ich?, Retrieved 19 Jan 2016

Կատեգորիա:Ավտոճանապարհային վթարներից զոհվածներ
Կատեգորիա:Բանաստեղծներ այբբենական կարգով
Կատեգորիա:Հարվարդի համալսարանի շրջանավարտներ
Կատեգորիա:Պակիստանցի կին գրողներ
Կատեգորիա:Պակիստանցի ֆեմինիստներ
Արտագալակտիակական աստղագիտություն

**Արտագալակտիկական աստղագիտությունը** աստղագիտության այն ճյուղն է, որը վերաբերվում է Ծիր Կաթին գալակտիկայից դուրս գտնվող առարկաներին։ Այլ կերպ ասած, դա աստղագիտական այն բոլոր օբյեկտների ուսումնասիրությունն է, որոնք գալակտիկայում չեն։

**Արտագալակտիկական աստղագիտության** ամենամոտ օբյեկտները ներառում են «Տեղական խմբի» գալակտիկաներ, որոնք բավականաչափ մոտ են բովանդակության շատ մանրամասն վերլուծություններ (օրինակ՝ գերծանրքաշային մնացորդներ, աստղային միավորումներ) կատարելու համար։ Քանի որ գործիքավորումը բարելավվել է, հեռավոր օբյեկտները այժմ կարող են ավելի մանրամասն ուսումնասիրվել, ուստի արտագալակտիկական աստղագիտությունը ներառում է տիեզերքի դիտարկելի մասի գրեթե եզրին գտնվող առարկաներ։ Հեռավոր գալակտիկաների(մեր տեղական խմբի սահմաններից դուրս) հետազոտությունները աներևակայելի արժեք են հանդիսանում տիեզերքի այնպիսի ասպեկտների ուսումնասիրության համար, ինչպիսիք են գալակտիկայի էվոլյուցիան և Ակտիվ գալակտիկական միջուկները (AGN), որոնք պատկերացում են տալիս ֆիզիկական երևույթների մասին (օրինակ՝ սև խոռոչի գերհագեցած զանգվածի աճը և գոյությունը)։**Արտագալակտիկական աստղագիտության** միջոցով աստղագետներն ու ֆիզիկոսները կարողանում են ուսումնասիրել Ընդհանուր հարաբերականության ազդեցությունը, ինչպիսիք են գրավիտացիոն ոսպնյակները և գրավիտացիոն ալիքները, որոնք այլ կերպ անհնար է (կամ գրեթե անհնար է) ուսումնասիրել գալակտիկական մասշտաբով։

## Արտագալակտիկական աստղագիտության հայտնի օրինակներ
* Hubble Deep Field
* LIGO-ի գրավիտացիոն ալիքների հայտնաբերում
* Chandra Deep Field South

## Որոշ թեմաներ ներառում են.
* Գալակտիկայի գերբնակեցվածություն, գերհաղորդիչներ
* Ակտիվ գալակտիկական միջուկներ (AGN), քվազար
* Ռադիոգալակտիկաներ
* Գերնոր աստղեր
* Միջգալակտիկական աստղերը
* Միջգալակտիկական փոշի
* Դիտարկելի տիեզերքը
* Մութ նյութ

## Տես նաև
* Ծիր Կաթին և Անդրոմեդա գալակտիկաների բախում
* Գալակտիկայի գույնի մեծության դիագրամ
* Գալակտիկայի ձևավորում և էվոլյուցիա
* Դիտարկելի տիեզերագիտություն

## Ծանոթագրություններ


Կատեգորիա:Ֆիզիկական տիեզերագիտություն
Վադի-Կադիշ

[thumb|upright=1.2|[Բիշարի]]
**Վադի-Կադիշ** (բառացի՝ «Կադիշի դաշտավայր», ) հովիտ Լիբանանում, Հյուսիսային Լիբանանի Բիշիրի և Զգարտայի գավառների շրջանում՝ Ալ-Մակման լեռան ստորոտում։

Հովտի երկայնքով անցնում է Կադիշ գետը, որը հայտնի է նաև որպես Նահր Աբու Ալի անվամբ։ Կադիշ գետը հասնում է  Տրիպոլի քաղաք։ Արամերեն «Կադիշ» նշանակում է «Սուրբ», այն երբեմն անվանել են Սուրբ հովիտ, քանի որ այնտեղ դարեր շարունակ գտնվել է քրիստոնեական վանական միաբանությունը։

1998 թվականին հովիտը ընդգրկվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում՝ որպես աշխարհում կազմավորված ամենավաղ քրիստոնեական վանական բնակավայրերից մեկը։ Շինարարության բնագավառի աշխատանքների, անտառահատումների, թափոնների այրումի, կեղտաջրերի արտահոսքի, ռեստորանների և մարդատար մեքենաների աղմուկի պատճառով, հովիտը ներառվել է ՅՈՒՆԵՍԿՕ-ի Համաշխարհային ժառանգության վտանգված օբյեկտների ցանկում։

## Ծանոթագրություններ

## Աղբյուրներ
* Ճանապարհորդություն Կադիշի դաշտավայրում

Կատեգորիա:Համաշխարհային ժառանգություն Լիբանանում
Արթուր Դանիելյան (գեղասահորդ)

**Արտուր Աշոտի Դանիելյան** (, ),  հայազգի ռուսաստանցի գեղասահորդ, մենասահորդ, Եվրոպայի 2020 թվականի փոխչեմպիոն, Ռուսաստանի առաջնության արծաթե մեդալակիր։

## Կարիերա
Արթուր Դանիելյանը ծնվել է Վոլգոգրադ քաղաքում։ 2008 թվականից սկսել է զբաղվել գեղասահքով։ 2016 թվականին ընտանիքի հետ տեղափոխվել է Մոսկվա։ Մարզումներն անց է կացնում խորհրդային գեղասահորդուհի, գեղասահքի մարզիչ Ելենա Վոդորեզովայի և գեղասահքի մարզիչ Մարինա Սելիցկայայի մոտ։

2017 թվականի  սեպտեմբերին  Խորվաթիայի մայրաքաղաք  Զագրեբում մասնակցել է Պատանիների Գրան պրիի առաջնությանը, որտեղ զբաղեցրել է յոթերորդ տեղը։ 2018 թվականի հունվարին Ռուսաստանի պատանեկան առաջնությունում դարձել է բրոնզե մեդալակիր։ Պատանիների աշխարհի առաջնությունում կարճ ծրագրից հետո զբաղեցրել է 8-րդ տեղը, իսկ վերջնական արդյունքում նվաճել է արծաթե մեդալ։

2018-2019 մրցաշրջանում մասնակցել է Պատանիների Գրան պրիի երկու մրցափուլերին․ Սլովենիայ մրցափուլում  զբաղեցրել է 5-րդ հորիզոնականը, իսկ Հայաստանի՝  4-րդ հորիզոնականըը։ Պատանիների աշխարհի առաջնությունում կարճ ծրագրի մրցափուլում  զբաղեցրել է 9-րդ հորիզոնականը, իսկ  ամփոփիչ հաշվարկում զբաղեցրել է չորրորդ հորիզոնականը։

Չելյաբինսկում և Զագրեբում տեղի ունեցած Պատանիների Գրան պրի առաջնությունում զբաղեցրել է  2-րդ տեղը։

Դեկտեմբերին Ռուսաստանի առաջնությունում անհաջող հանդես եկավ կարճ ծրագրում՝ գրավելով տասներեքերորդ հորիզոնականը, սակայն կամայական ծրագրի շնորհիվ  վերջնական արդյունքում նվաճեց արծաթե մեդալ և ձեռք բերեց Եվրոպայի ուղեգիր։

2020 թվականի Եվրոպայի առաջնությունում կարճ ծրագրում զբաղեցրել է 3-րդ տեղը, կամայական ծրագրում հավաքած  միավորները նրան թույլ տվեցին, որ  նվաճի արծաթե մեդալ։

## Ծրագրեր

## Ծանոթագրություններ

Կատեգորիա:Ռուսահայ գեղասահորդներ
Երկաթի (III) օքսիդ

**Երկաթի (III) օքսիդ** բարդ անօրգանական միացություն է կազմված երկաթի և թթվածնի ատոմներից, ունի հետևյալ բանաձևը՝ Fe2O3:

## Ֆիզիկական հատկություններ
մինի|Պուրբեի դիագրամ
Ունի կարմրաշագանակագույն գունավորում։ Ջերմակայուն է, հալվում է 1987&nbsp;°C ջերմաստիճանում։
Երկաթի (III) օքսիդի տետրաէդրիկ ɑ-ձևափոխությունը 260 Կ-ից ցածր ջերմաստիճանում ֆերոմագնիսական հատկություններ չի ցուցաբերում, 260-960 Կ ջերմաստիճաններում՝ թույլ ֆերոմագնիսական է։ Խորանարդային -FeO (բնության մեջ հանդիպում է մագնետիտ հանքաքարի տեսքով) ցուցաբերում է ֆերոմագնիսական հատկություններ։

## Բնության մեջ
Երկաթի (III) օքսիդը բնության մեջ հանդիպում է հերմատիտ՝ Fe2O3, լիմոնիտ՝ Fe2O3·H2O, մագնետիտ և Կարմրահող հանքերի տեսքով։ Երկաթի (III) օքսիդ կա Մարս մոլորակի մակերևույթում։

## Քիմիական հատկություններ
Երկաթի (III) օքսիդը ամֆոտեր օքսիդ է՝ առավել հաճախ ցուցաբերում է հիմնային հատկություններ։ Աղերի և թթուների հետ ռեակցիաները դանդաղ են ընթանում։ Չի փոխազդում ջրի հետ։ Միահալվում է այլ մետաղական օքսիդների հետ առաջացնելով կրկնակի օքսիդներ՝ շպինելներ։

* Փոխազդում է աղաթթվի հետ։

\mathsf{Fe_2O_3 + 6HCl \longrightarrow 2FeCl_3 + 3H_2O}.

* Փոխազդում է նատրիումի կարբոնատի հետ։

\mathsf{Fe_2O_3 + Na_2CO_3 \longrightarrow 2NaFeO_2 + CO_2}

* Հալելիս փոխազդում է Նատրիումի հիդրոքսիդի հետ։

\mathsf{Fe_2O_3 + 2NaOH \longrightarrow 2NaFeO_2 + H_2O}

* Ջրածնով վերականգնվում է մինչև երկաթ։

\mathsf{Fe_2O_3+3H_2 \xrightarrow{1000^\circ C} 2Fe+3H_2O}

## Ստացում
Օդում երկաթի եռավալենտ աղերի ջերմային քայքայումից։

:: \mathsf{Fe_2(SO_4)_3 \rightarrow Fe_2O_3 + 3SO_3}
:: \mathsf{4Fe(NO_3)_3\cdot9H_2O \rightarrow 2Fe_2O_3 + 12NO_2 + 3O_2 + 36H_2O}

Մետահիդրօքսիդի ջրազրկմամբ։

:: \mathsf{2FeO(OH) \rightarrow Fe_2O_3+H_2O}

## Կիրառությունը
* Կիրառվում է թուջի և պողպատի արտադրությունում։
* Կիրառվում է որպես կատալիզատոր ամոնիակի արտադրությունում։
* Հանդիսանում է մետաղական ներկերի, գունավոր ցեմենտի և կերամիկայի բաղադրիչ։
*  Կիրառվում է պողպատե կառուցվածքների թերմիտային եռակցման ժամանակ։
* Հանդիսանում է անալոգային և թվային տեղեկատվության կրիչ մագնիսական ժապավենի (ֆեռոմագնիսական -FeO) վրա։
* Հանդիսանում է հղկանյութային գործիք պողպատի և ապակու համար։
* Սննդի արդյունաբերությունում օգտագործվում է որպես սննդային գունանյութ (E172):
* Հրթիռաշինության մեջ այն օգտագործվում է կատալիզացված կարամելային վառելիք արտադրելու համար, որը սովորական վառելիքի համեմատ 80%-ով ավելի բարձր այրման արագություն ունի։
* Երկաթի սուսրի (Մումիա) հիմնական բաղադրիչն է։ 
* Նավթաքիմիական արտադրության մեջ՝ դիենային ածխաջրածինների սինթեզում, օգտագործվում է որպես ջրազրկման կատալիզատորի հիմնական բաղադրիչ։

## Գրականություն
* 

## Ծանոթագրություններ

Կատեգորիա:Գունանյութեր
Կատեգորիա:Երկաթի միացություններ
Կատեգորիա:Օքսիդներ
Life's a Mess

«**Life's a Mess**» (), ամերիկացի ռեփեր Juice Wrld-ի և ամերիկացի երգչուհի Հոլզիի երգ։ Այն թողարկվել է 2020 թվականի հուլիսի 6-ին Grade A Productions-ի միջոցով՝ Interscope Records լեյբլի բացառիկ արտոնագրի ներքո, որպես Juice Wrld-ի սպասվելիք երրորդ՝ «Legends Never Die» ստուդիական ալբոմի երրորդ սինգլ։ Հուլիսի 6-ին հայտարարվել է ալբոմի մասին, և նույն օրն էլ այն թողարկվել է։ Այս երգը ռեփերի և Հոլզիի երկրորդ համագործակցությունն է, իսկ առաջինը 2018 թվականի հոկտեմբերի 4-ին Հոլզիի «Without Me» չարթթոփերի ռեմիքս տարբերակն է։ Այն լույս է տեսել 2019 թվականի հունվարի 9-ին։

## Երգացանկ

## Իրավունքներ և ձայնագրման անձնակազմ
Իրավունքներն ադապտացվել են Tidal ծառայությունից․

* Ջարադ Հիգինս՝ վոկալ, երգի հեղինակ, կոմպոզիցիա
* Էշլի Ֆրանգիփեյն՝ վոկալ, երգի հեղինակ, կոմպոզիցիա
* Ռեքս Քադո՝ երգի հեղինակ, կոմպոզիցիա, արտադրություն
* Չարլի Հենդսոմ՝ արտադրություն
* Հևի Մելոու՝ լրացուցիչ արտադրություն
* Ռիք Ռաբին՝ լրացուցիչ արտադրություն
* Ռայան Վոջեսակ՝ երգի հեղինակ, կոմպոզիցիա
* Մենի Մարոքուին՝ միքսինգ, ստուդիայի անձնակազմից
* Քրիս Գալանդ՝ միքսինգի օգնական

## Չարթեր

### Շաբաթական չարթեր

### Life's a Mess II

## Թողարկման պատմություն

## Ծանոթագրություններ

Կատեգորիա:2020 երգեր
Կատեգորիա:2020 սինգլներ
Կատեգորիա:Ամերիկյան երգեր
Կատեգորիա:Երգեր այբբենական կարգով
Կատեգորիա:Հոլզիի երգեր
Ալեքսանդր Վան

**Ալեքսանդր Վան** (, ), ամերիկացի նորաձևության դիզայներ, 2012-2015 թվականներին եղել է  Balenciaga նորաձևության  տան  տնօրենը։

## Կենսագրություն
Ծնվել է Սան Ֆրանցիսկոյում, ծնողներն արտագաղթել են Թայվանից, 18 տարեկանում Ալեքսանդր Վանը տեղափոխվել է Նյու Յորք, որտեղ սկսել է հաճախել «Parsons The New School»» For Design նկարչության և դիզայնի դպրոց։ 2005 թվականին նա որոշեց գործարկել սեփական ապրանքանիշը, որը սկսեց տրիկոտաժի հավաքածուով։

2007 թվականի աշնանը Վանը Նյու Յորքում ներկայացրեց ավարտի հասցրած կանացի լիարժեք  հավաքածուն։

2008 թվականին  Ամերիկայի նորաձևության դիզայներների խորհրդի կողմից «Կանացի հագուստ» անվանակարգում  նրան  մրցանակի է առաջադրվել։ Արժանացել է  նաև  «Նորաձևության ոլորտում ձեռքբերումների համար» () մրցանակին, որը նրան  հանձնել է  Ամերիկայի նորաձևության դիզայներների խորհուրդը։ Որպես հաղթող Վանը ստացել է 1․000․000 դոլար։

Նրա հավաքածուների հիմնական առանձնահատկությունը փափուկ տրիկոտաժի տարածված վերնաշապիկներն են, ինչպես նաև մոխրագույն, սպիտակ և սև գույների փափուկ տրիկոտաժի հագուստները։

## Մրցանակներ
*Ամերիկայի նորաձևության դիզայներների խորհրդի *(CFDA) / Vogue Fashion Fund* մրցանակ, (2008)
*«Swarovski» կանանց հագուստի դիզայներների տարվա հաղթող, (2009)
*Շվեյցարիայի տեքստիլների մրցանակ, (2009)
*Swarovski Designer մրցանակի մրցանակաբաշխության «Աքսեսուարներ» անվանակարգի հաղթող, (2010)
*Տղամարդու հագուստի տարվա լավագույն դիզայներ, (2011)
*«Fashion Star» մրցանակ՝ Fashion Group International-ի կողմից (2013)

## Ծանոթագրություններ

## Արտաքին հղումներ
* Alexander Wang Vogue Voice
* Պաշտոնական կայք

Կատեգորիա:Ամերիկացի դիզայներներ
Համիլտոն (Նոր Զելանդիա)

**Համիլտոն**(, գրավոր կրճատ անվանաձևը՝ *H-Town*, նախկին անվանումը՝ *Fountain City*, մաորիական անվանումը՝ (), քաղաք Նոր Զելանդիայի Հյուսիսային կղզում, այդ երկրի ամենաերկար գետի՝ Ուայքաթոյի ափին։ Համիլտոնը Ուայքաթո անվանումը կրող տարածաշրջանի վարչական կենտրոնն է և ամենամարդաշատ բնակավայրը. 2010 թվականի տվյալներով բուն քաղաքի բնակչության թվաքանակը եղել է 203.400 
 (այդ ցուցանիշով երկրում գրավում է չորրորդ տեղը)։ Զբաղեցնում է մոտավորապես  տարածք։

## Պատմություն

Որպես համայնքային վարչական միավոր՝ Համիլտոնն իր սահմաններում ներառում է նաև մերձակա   *Ngāruawāhia*, *Te Awamutu* և *Cambridge* քաղաքները։ Նախկինում այդ տարածքներում եղել են մաորիական գյուղեր, որոնցից շատերը անգլիացի վերաբնակների գալուց որոշ ժամանակ անց դատարկվել են (հարձակումների ենթարկվելու և բրիտանական գահի կողմից մաորիների հողերի բռնազավթման քաղաքականություն վարելու՝ *Raupatu*-ի հետևանքով)։

Սկզբնական շրջանում Համիլտոնը եղել է գյուղատնտեսական ծառայությունների մատուցման կենտրոն։ Ներկայումս քաղաքն ունի բազմապրոֆիլ տնտեսություն և համարվում է Նոր Զելանդիայի ամենաարագ զարգացող քաղաքային բնակավայրերից մեկը՝ այդ առումով զիջելով միայն Փուքեքոհեին և Օքլենդին։ Հատկանշական է, որ Համիլտոնում մեծ տեղ ու դեր է հատկացվում կրթությանն ու գիտական հետազոտություններին. կան շուրջ 40 հազար ուսանողներ և մոտավորապես հազար բարձրակարգ գիտաշխատողներ։

### Անվանումը
Բնակավայրն անվանակոչել է գնդապետ Վիլյամ Մաուլը՝ ի պատիվ 1854 թվականին կառուցված HMS *Esk* նավի հրամանատար Ջոն Ֆեյն Չարլզ Համիլտոնի, որ զոհվել է Գեյթ Փայի ծովամարտում։ 2013 թվականի մարտի 10-ին նորզելանդական *Գալահեր* ընկերությունը քաղաքին նվիրել է նավապետ Համիլտոնի արձանը, որի տեղադրումը վեճերի տեղիք է տվել, և 2020 թվականի հունիսի 12-ին քաղաքային խորհուրդը, ընդառաջելով տեղի մաորիական համայնքի պահանջին, արձանը հանել է։ Համայնքի ավագ Տայտիմու Մայիպին, ով պղծել էր արձանը, միաժամանակ պահանջել է, որ քաղաքին վերադարձվի նրա տեղում մի ժամանակ եղած մաորիական *Kirikiriroa* բնակավայրի անվանումը։
### Քույր քաղաքներ
*  Սակրամենտո, Կալիֆոռնիա, ԱՄՆ
*  Սայտամա, Ճապոնիա
*  Վուքսի, Չինաստան
*  Չիլյան, Չիլի

## Պատկերասրահ

HamiltonCBDfromRototuna.JPG|
Hlz victoriast.jpg|
GardenPlaceHamilton.jpg|
Hamilton 03.jpg|
WaikatoUni.jpg|
WaikatoHospital.jpg|
Claudlands Bridge, Hamilton, Waikato, New Zealand, 3 April 2008.jpg|
Sewer bridge at Pukete, Hamilton.jpg


## Կլիմա
Համիլտոնի կլիման օվկիանոսային է (Köppen: Cfb ): Ամառները չոր են, ձմեռները՝ խոնավ։ Ձմռան առավոտները սովորաբար մառախլապատ են, հատկապես՝ Ուայքաթո գետի մերձակայքում։ Համիլտոնն աշխարհի ամենամառախլապատ քաղաքներից մեկն է համարվում։ Քաղաքին բնորոշ եղանակային առանձնահատկություններից մեկն էլ ուժեղ քամիների բացակայությունն է, ինչը սարերով շրջապատված լինելու արդյունք է։




## Ծանոթագրություններ

## Արտաքին հղումներ

* Hamilton & Waikato Tourism 
* Hamilton City 
* Visitor Information 
* 1954 map showing stages of growth from 1917
* Официальный сайт города 
* Городское издание Уаикато Таймс
* Университет Уаикато
* Политехнический Институт Уаикато
* Погода в Гамильтоне
* Карта города 
* Независимый информационный сайт 

Կատեգորիա:Նոր Զելանդիայի բնակավայրեր
Կատեգորիա:Նոր Զելանդիայի քաղաքներ
Դմիտրի Ռոմաշկով

**Դմիտրի Ռոմաշկով** (, ), հոգևոր գրող, Մոսկվայի քահանա։ Կրոնական, պատմական և քաղաքական թեմաներով հրապարակախոսական զգալի թվով աշխատությունների հեղինակ։

## Կենսագրություն
Դմիտրի Ռոմաշկովը ծնվել է 1863 թվականին, նրա ծննդավայրը հայտնի չէ (հնարավոր է` Մոսկվայում կամ Մոսկվայի նահանգում)։ 1888-1892 թվականներին նա կրթություն է ստացել Մոսկվայի պետական համալսարանի պատմա-բանասիրական ֆակուլտետում, նաև սովորել է Մոսկվայի հոգևոր ակադեմիայում։ Նա մասնակցել է Մոսկվայի միապետության շարժմանը։

Մահվան թվականը և վայրը հայտնի չէ։

## Մատենագրություն
* Ромашков Д. И. Проповеди (т. I, М., 1896; т. II, М., 1903).
* Ромашков Д. И. По поводу реформы образования в духовных и светских школах (2-е изд., М., 1903).
* Ромашков Д. И. О духовной смерти и духовном воскресении графа Л. Н. Толстого (М., 1902).
* Ромашков Д. И. О причинах малоуспешности современной пастырской проповеди (Киев, 1890).
* Ромашков Д. И. Врачи и их пациенты (М., 1897).
* Ромашков Д. И. Современные задачи русской школы и семьи (М., 1901)
* *Ромашков Д. И.* В каких отношениях гражданская свобода должна стоять к свободе христианской? Харьков, 1906. 16 стр.:
* Ромашков Д. И.Взаимное сочетание чувств любви и страха в брачном состоянии мужа и жены (М., 1901):
* Ромашков Д. И. О духовной смерти и духовном воскресении графа Л. Н. Толстого // Пастырский собеседник : журнал. — 1902. — № 14—15, 16—17, 18—19:
* Ромашков Д. И. Связь внешней и внутренней миссии и условия успехов той и другой (М., 1903).
* Ромашков Д. И. По поводу событий на Дальнем Востоке (М., 1904).
* Ромашков Д. И. Истинный и ложный консерватизм и либерализм (М., 1905).
* Ромашков Д. И. Задачи пастырского служения (Харьков, 1905).
* Ромашков Д. И. Какой тип пастыря церкви наиболее желателен в настоящее время? (ib., 1905).
* Ромашков Д. И. Взгляд пастыря на причины забастовок у современных русских людей. Харьков, 1905. 10 с.[4]
* Ромашков Д. И. В каких отношениях гражданская свобода должна стоять к свободе христианской? Харьков, 1906. 16 стр.[4]
* Ромашков Д. И. Свобода гражданская и свобода христианская (М., 1906)
* Ромашков Д. И. 17-е октября 1888 г. и 17-е октября 1905 г. (Харьков, 1906).
* Ромашков, Дмитрий Иванович. К столетнему юбилею Отечественной войны 1812 года : Приснопамятная и незабвенная страница из истории московской Евпловской, на Мясницкой, церкви : с двумя фототипическими снимками, изображающими внешний фасад современного состояния Евпловской церкви и внутренний вид её во время богослужения в ней протоиерея Кавалергардского полка, о. Михаила Гратинского, 15 сентября 1812 г. / сост. свящ. Д. Ромашковым. — М.: Тип. «Русская печатня», 1911. — 31 с.[5]
* Ромашков Д. И. Ученик об учителе (Харьков, 1914).
* Ромашков Дмитрий Иванович, свящ. Памяти великого святителя. IV. Величие Митрополита Филарета в богословской науке // Богословский вестник : журнал. — 1918. — № 1/2. — С. 34—53. Архивировано 18 февраля 2008 года.

## Ծանոթագրություններ

## Գրականություն
* Денисов М. Е.. Ромашков Димитрий Иванович // Московская энциклопедия. Т. 1. Кн. 4. М., 2012.
* 
* 

## Արտաքին հղումներ
* Դմիտրի Ռոմաշկով
* 

Կատեգորիա:Ռուս հրապարակախոսներ